ฉบับร่าง:กสิ นิพัฒน์ศิริผล

กสิ นิพัฒน์ศิริผล ชื่อที่รู้จักในวงการ ปอร์ กสิ (นามแฝง ปอร์เช่, ปอร์ กสิ นิพัฒน์ศิริผล) เป็นโปรดิวเซอร์เพลง นักแต่งเพลงชาวไทย ทำงานเบื้องหลังการผลิตเพลงหลายส่วน ที่โดดเด่นคือ เป็นโปรดิวเซอร์ และประพันธ์เนื้อร้อง ทำนอง อยู่เบื้องหลังเพลงฮิตจำนวนมากของค่ายเพลง แกรมมี่, คีตา, อาร์เอส และอีกหลายค่าย จนได้รับการยอมรับว่าเป็นตัวจริงคนหนึ่งในประเทศไทย ปัจจุบันรับงาน Music Production อิสระ รวมทั้งยังเป็นอาจารย์สอนการพัฒนาตัวเอง การสร้างแบรนด์ และสร้างแรงบันดาลใจ

**ประวัติ**
กสิ นิพัฒน์ศิริผล มีชื่อเล่นว่า ปอร์ เกิดเมื่อปี 2517 จบการศึกษาระดับประถมศึกษา–มัธยมศึกษาตอนต้น ที่โรงเรียนอัสสัมชัญ เขาใฝ่ฝันอยากเป็นนักแต่งเพลงตั้งแต่อายุ 7 ปี สนใจแต่สิ่งที่เกี่ยวข้องกับการแต่งเพลง เรียนดนตรีเพิ่มเติมจากการสนับสนุนของแม่ ส่วนพ่อไม่เห็นด้วย เมื่ออายุ 13 ปี พ่อแม่แยกทางกัน เขาจึงเกิดความคิดที่จะทำความฝันให้เป็นอาชีพเพื่อแบ่งเบาภาระ 

**เข้าสู่วงการ**
เขาได้นำผลงานไปเสนอค่ายเพลงต่าง ๆ โดยทิ้งไว้ที่ประชาสัมพันธ์ แต่ไม่มีใครสนใจฟัง เขาดั้นด้นหาหนทางหลายปี จนช่วงที่ไปศึกษาชั้นมัธยมศึกษาตอนปลายที่โรงเรียน บดินทรเดชา (สิงห์ สิงหเสนี) เขามีโอกาสเข้าคอร์สคัดเลือกนักแต่งเพลง ของอาจารย์ที่มหาวิทยาลัยกรุงเทพ ทำให้มีโอกาสได้เจอ ‘สุรักษ์ สุขเสวี’ ซึ่งเห็นแวว จึงพาไป พบกับ ‘ดี้ นิติพงษ์ ห่อนาค’ ด้วยวัยเพียง 17 ปี เขาก็มีเพลงแรกบนปกเทป จากการเขียนเนื้อร้องให้กับ “หนุ่มเสก”
ต่อมาปีเดียวกัน เขาย้ายไปทำงานที่ค่ายเพลงคีตา เพราะอยากเป็นโปรดิวเซอร์และแต่งทำนองด้วย ไม่ใช่แต่งเนื้อร้องอย่างเดียว แต่บริษัทแกรมมี่ขณะนั้นไม่เปิดโอกาสให้ทำ   เขาจึงได้มาฝากผลงานเพลงฮิตที่คีตา ทั้งเนื้อร้อง ทำนอง ดนตรี ให้กับศิลปินหลายคน เช่น “พงษ์พัฒน์ วชิรบรรจง”, “ฝันดี-ฝันเด่น”, “T-Skirt”, “แอนเดรีย สวอเรซ”, “ตรีรัก รักการดี”, “สุรวุฑ ไหมกัน” ฯลฯ จากนั้นก็ได้เป็นโปรดิวเซอร์ ในเวลาต่อมา เขาซื้อรถ Honda Civic เงินสดด้วยตัวเอง พร้อมเก็บเงินล้านแรกได้ในช่วงอายุ 19 ย่าง 20 ปี เขาเคยศึกษาที่คณะนิเทศศาสตร์ มหาวิทยาลัยรังสิต แต่ไม่สำเร็จการศึกษา เพราะตัดสินใจออกมาโลดแล่นบนเส้นทางอาชีพในฝันของเขาแบบเต็มเวลา                  
ปี พ.ศ.2536 หลังค่ายคีตาปิดตัว เขาออกมาเปิดบริษัทเพลงเองแต่ไม่ประสบความสำเร็จ จึงรับงานอิสระ แต่งเพลง, โปรดิวซ์, เป็นศิลปินร้องเพลงเองหลายโปรเจกต์ เช่น เพลงละครช่อง 3 เรื่อง “รักสุดท้ายที่ปลายฟ้า” - “พิษน้ำผึ้ง”, อัลบั้ม “เพลงของนก”(วงเฉลียง) กับบีอีซี-เทโร
เขาเจอมรสุมชีวิต เพื่อนโกง แฟนทิ้ง สำมะเลเทเมา ใช้ชีวิตผิดพลาดไปช่วงหนึ่ง
ต่อมา ปี พ.ศ.2544 เขาได้มีโอกาสมาทำงานที่ค่าย อาร์เอส โดยแต่งเพลง ให้กับ “D2B”, “กรพินธุ์”, “ปาน ธนพร”, “ไอน้ำ” ฯลฯ รวมถึงแต่งเพลง และเป็นโปรดิวเซอร์ให้กับศิลปินอย่าง “ดัง พันกร”, “Girly Berry” ฯลฯ จนมีหลายกระทู้ในพันทิปกล่าวถึง “ปอร์เช่ กสิ นิพัฒน์ศิริผล” ว่าเป็นโปรดิวเซอร์ นักแต่งเพลงมือฉมัง ที่แต่งเพลงโปรโมทหลักของ “Girly Berry” และ “ดัง พันกร"
ปี พ.ศ.2551 ‘ปอร์ กสิ’ กลับไปทำงานที่ “จีเอ็มเอ็ม แกรมมี่” ประสบความสำเร็จอีกครั้ง มีผลงานโดดเด่นที่ “เอ็กแซ็กท์” ในเครือ “แกรมมี่” โดยแต่งเพลงและโปรดิวซ์ ให้ศิลปิน “บี้ สุกฤษฎิ์”, “กัน นภัทร”, “ริท เรืองฤทธิ์”, “นัท มีเรีย”, “แก้ม วิชญาณี”, “ดิว อรุณพงศ์” และศิลปินเดอะสตาร์อีกหลายคน และยังทำผลงานให้ศิลปิน ในค่ายเครือ “แกรมมี่” เช่น “เบิร์ด ธงไชย”, ไอซ์ ศรัณยู”, “หนูนา หนึ่งธิดา”, “แท่ง ศักดิ์สิทธิ์”, “โรส ศิรินทิพย์”, “นิวจิ๋ว”, “ตั๊กแตน ชลดา” ฯลฯ จนมีคอลัมนิสต์ ของ MGR Online เขียนถึง “ปอร์ กสิ" ว่าเขาคือ 1 ในเหตุผลที่แกรมมี่ไม่จำเป็น ต้องเอา ดี้ นิติพงษ์ ห่อนาค หลังจาก“ปอร์ กสิ” ออกจากแกรมมี่ ในปี พ.ศ.2561 ยังมีกระทู้พันทิป และเว็บข่าว Sanook พูดถึงเขาว่า เป็นเจ้าของเพลงฮิตหลายเพลง ของ “บี้ สุกฤษฎิ์” ที่กลับมาดัง ช่วงโควิด และเขาเป็นคู่บุญ ที่เมื่อออกเท่านั้น เพลงของบี้ก็ไม่ดังเท่าเดิม   
นับจากปี พ.ศ.2559 เป็นต้นมา “ปอร์ กสิ” ได้ริเริ่มทำโปรเจกต์การกุศลช่วยเหลือสังคม อาทิ โครงการเพลง ‘เสียงจากลูกของพ่อ’ ถวายเป็นพระราชกุศล แด่ พ่อหลวง ร.9, คอร์สออนไลน์การกุศล Strong–Start up–Successor ช่วยรพ.ขอนแก่น ที่เปิดตัวด้วยซิงเกิ้ลเพลง “เต้นรำกลางสายฝน” ซึ่งเขาร้อง, และอีกหลายโปรเจกต์  ควบคู่กับการสอน, เป็นที่ปรึกษาสร้างแบรนด์ รับงานอิสระ ด้านผลิตเพลง, แต่งเพลงให้องค์กร, สินค้า, ศิลปิน, บุคคล, ภาพยนตร์, ซีรีส์ เช่น บ.JKN Global, รพ. ยันฮี, บ.Godlike Games, แอน จักรพงษ์, ปลา โกมารทัต, บัณฑิต อึ้งรังษี, รัตน์ โอสถานุเคราะห์, ซีรีส์ High School Bully เขาเคยให้สัมภาษณ์กับ Maya Hotnews ว่า เพลงที่เขาแต่งตั้งแต่ ปี พ.ศ.2536 - 2566 มีเกือบ 500 เพลง เป็นเพลงฮิตติดชาร์ท Top20 ระดับประเทศกว่า 100 เพลง อยู่เบื้องหลังการทำงานให้ศิลปินระดับประเทศกว่า 100 ชีวิต

**นามปากกา**
 กสิ นิพัฒน์ศิริผล- ปอร์ กสิ- ปอร์ กสิ นิพัฒน์ศิริผล- ปอร์-เช่- Por-che      - กล้าสร้างสรรค์ ประพันธ์เปี่ยมลาภผล- เข็มทิศ คิดอิสระ- ถูกทิศ คิดการดี

**ผลงานเพลง**

**ผลงานด้านอื่น**

**พ.ศ.2549 - 2556**

- ‘ปอร์ กสิ’ เป็นโปรดิวเซอร์-นักแต่งเพลง ที่ช่วยผลิตเพลงให้ศาสนจักร - องค์กรไม่แสวงหากำไรหลายแห่ง อาทิ เป็น Co-Producer และแต่งเพลงในอัลบั้ม The One มีศิลปินคริสเตียนอย่าง บอย พีชเมกเกอร์, โรส ศิรินทิพย์, บอย โกสิยพงษ์ ร่วมขับร้อง      

**พ.ศ.2556**

- เป็นอาจารย์พิเศษ เข้าร่วมวิพากษ์หลักสูตรให้กับคณะศิลปกรรมศาสตร์ สาขา วิชาดนตรีสากล มหาวิทยาลัยราชภัฎอยุธยา ว่าด้วยการผลิตงานสร้างสรรค์ด้านดนตรีเพื่อ ธุรกิจ และอาชีพ 

**พ.ศ.2559**

- ‘ปอร์ กสิ’ ริเริ่มโครงการเพลง ‘เสียงจากลูกของพ่อ’ ถวายเป็นพระราชกุศล แด่พ่อหลวง ร.9 ด้วยวัตถุประสงค์เพื่อเชิญชวนคนไทย ให้ร่วมกันแสดงความจงรักภักดี โดยได้แต่ง และร้องไกด์เดโมลงโซเชียลส่วนตัว จนมีศิลปิน-บุคคลในวงการบันเทิงกว่า 80 คน มาเข้าร่วมขับร้อง-แสดงมิวสิควีดีโอ อาทิ   วินัย พันธุรักษ์,   ศักดิ์สิทธิ์ แท่งทอง, เจมส์ เรืองศักดิ์, บีม จารุวรรณ, แชมป์ ศุภวัฒน์, หนุ่ย นันทกานต์, กรพินธุ์, อ้อน ลัคนา, บี๋ คณาคำ, นก KPN, น้องจัสมิน ฯลฯ   ภายใต้การถ่าย และกำกับภาพโดย จอร์จ ธาดา ทีมงานอันดับต้น ๆ วงการแฟชั่น     

**พ.ศ.2560**

- เป็นวิทยากรจิตอาสาในโครงการ Train for Thai รุ่น 1 ช่วยงานสอนให้แก่ภาครัฐ เอกชน รัฐวิสาหกิจ มูลนิธิ มหาวิทยาลัย มหาวิทยาลัยราชภัฎ หลายแห่ง   อาทิ สรส., มหาวิทยาลัยมหิดล, แม็คคีย์, ธนาคารกรุงศรีอยุธยา ฯลฯ               

**พ.ศ.2561**
- เป็นผู้สอน และจัดทำคอร์สการกุศลออนไลน์ 2 รุ่น เพื่อช่วยกองทุนเด็กฯ รพ.ขอนแก่น โดยไม่หักค่าใช้จ่าย ชื่อคอร์ส “Strong – Startup – Successor” มีผู้เรียนเกือบ 200 คน และทำยอดบริจาคทะลุ 1 แสนบาท

**พ.ศ.2563 ====  

- เป็นพยานปากสำคัญให้โจทก์ คือ ไบรท์ วรวิทย์ ในคดีนักร้องดูโอ เบิร์ดกะฮาร์ท และแชมป์ ศุภวัฒน์ ละเมิดลิขสิทธิ์เพลง ‘ถอนตัว’ จนมีการส่งฟ้อง หลังคดีไม่คืบหน้าถึง 4 ปี ต่อมา พ.ศ.2565 ศาลตัดสินว่าไบรท์ วรวิทย์ เป็นเจ้าของลิขสิทธิ์จริง - จำเลยละเมิดลิขสิทธิ์จริง แต่ยกฟ้อง เพราะคดีหมดอายุความ และแชมป์ ศุภวัฒน์เสียชีวิต    
- ‘ปอร์ กสิ’ เป็นเจ้าภาพ และริเริ่ม โครงการ “Sing From Home Challenge - เต้นรำกลางสายฝน สร้างกุศลชนะโควิด” ช่วย รพ.อุบลรัตน์ – รพ.สต.รูสะมิแล โดยไม่หักค่าใช้จ่าย มีศิลปินเข้าร่วมมากมาย อาทิ ดัง พันกร, ทัช ณ ตะกั่วทุ่ง, ดิว อรุณพงศ์, ก้อย Chocolate Kit, ฝันดี-ฝันเด่น, T-Skirt, โน้ต ศรัณย์, มิว จิดา จนมีผู้ร่วมชาเลนจ์ กว่า 100 คน, ผู้ร่วมบริจาคกว่า 500 คน และสร้างยอดบริจาคทะลุ 1 แสน 3 หมื่นบาท ภายใน 1 เดือนครึ่ง  

**พ.ศ.2564**

- บริจาคเงินส่วนตัวเฉียด 1 แสนบาท ช่วยเหลือมูลนิธิ 5 แห่ง ในช่วงวิกฤตโควิด ระลอกหนัก จึงมีผู้ใหญ่มองเห็น และเสนอชื่อให้ได้รับรางวัลจากกระทรวงศึกษาธิการในปีต่อมา 

- เป็นที่ปรึกษาด้านการตลาดและสร้างแบรนด์ให้ผู้ประกอบการรายย่อย ในโครงการ
“SME Thai เราต้องชนะ” จัดโดยมหาวิทยาลัยหอการค้าไทย ร่วมกับ สสว.

**รางวัล**

**อ้างอิง**
2.  เหตุผลที่แกรมมี่ฯ ไม่จำเป็นต้องเอา "ดี้"/ไก่ อำนาจ 
3.  เพลงดัง "บี้ สุกฤษฎิ์" ที่กลับมาฮอตเพราะกระแส "โควิด-19"
4.  แท่ง หวนทำงานเพลง หูทวนลม ถ่ายทอดความรักที่ไม่สมหวัง
5.  5 เพลงรักของ"แท่ง ศักดิ์สิทธิ์" ที่แฟนละคร"เลือดข้นคนจาง" อาจไม่เคยฟัง
6.  เพลงที่เพราะที่สุด ผลงานครบรอบ 22 ปีของ ดัง พันกร ที่อยากจะมอบให้กับคุณแม่ แฟนเพลง และทุกคนที่มอบความรักให้เขาเสมอมา
7.  “ปลา บลา บลา” เปิดบ้านหรู โชว์ซิงเกิ้ลล่าสุด “สะบัดบ๊อบ” สอนหญิงไทยเชิ่ดใส่ผู้ชาย
8.  เหล่าศิลปินชวนคนไทยบอกรักพ่อ ในโปรเจคท์ เสียงจากลูกของพ่อ 
9.  'ปอร์-Kasi'ปล่อยเพลง'เต้นรำกลางสายฝน'หาเงินช่วย โรงพยาบาล”
10.  ปอร์Kasi'พร้อมเปิดคอร์สอีกรอบเพื่อการกุศลช่วยน้อง'รพ.ขอนแก่น'
11.  “เบิร์ดกับฮาร์ท” ละเมิดลิขสิทธิ์เพลงถอนตัว 18 ปีคดียังไม่จบ นัดสืบพยานเร็ว ๆ นี้   
12.  22 ปี คดีเพลง “ถอนตัว” ศาลตัดสินแล้ว ไบรท์ วรวิทย์ เป็นเจ้าของลิขสิทธิ์เพลงตัวจริง
13.  เปิดตัวปัง
กับ แคมเปญ #SingFromHomeChallenge ท้าเพื่อนร้องเพลง ‘เต้นรำกลางสายฝน’ ให้กำลังใจคนไทย
14.  ‘ปอร์ กสิ’ โปรดิวเซอร์เพลงดัง / อาจารย์นักสร้างแบรนด์บันดาลใจ ร่วมเป็นอีก 1 พลังบวก! บริจาคส่วนตัว เฉียด1แสนบ.
ช่วย 5 มูลนิธิสู้โควิด
15. เฉลิมไทย จอแก้ว อวอร์ด ครั้งที่ 1
16. รางวัลนาฏราช สาขาเพลงละครยอดเยี่ยม
17.   แสดงพลังบวกอีกครั้ง
“ปอร์ กสิ” โปรดิวเซอร์เพลงดัง / อาจารย์นักสร้าง แบรนด์บันดาลใจ อ้าแขนรับรางวัล เพชรแห่งแผ่นดินไทย ปี 2565 
18.  7 Story ของ ‘ปอร์ กสิ’ เบื้องหลัง รางวัล “เพชรรัตนโกสินทร์” มอบในปี พ.ศ.2565 โดยกระทรวงศึกษาธิการ และกระทรวงวัฒนธรรม
19.  ยันอีกเสียงจากดราม่า จูบเพื่อนสะเทือน ปอร์กสิ ที่ปรึกษาขยี้ปมดราม่าของเบียร์ เดอะวอยส์ ซีรี่ส์ ดัง High School Bull ลั่น เสียดายที่ต้องปลดน้องออก

**แหล่งข้อมูลอื่น**
 PorKasiFanpage- c=UCUlZA167mRyhcyI25LV9VSQ- porkasi_brainstrong- kasinipatsiripol